KYK: Blitsbrein Junior: Gaan Almé haar rekord kan verbeter? | Netwerk24
02 Maart 2020 06:37
Gaan Almé Hugo (17) van die Hoërskool Zwartkop in Centurion vandeesweek haar rekordtotaal van 40 punte kan verbeter?
Sy kom vandeesweek teen Xander de Jager (16) van die Hoërskool Jim Fouché in Bloemfontein en Ané Serfontein (15) van die Hoër Meisieskool Bloemhof in Stellenbosch te staan.
“Verlede week was baie makliker as die eerste episode,” het Almé gesê.
“Ek was ’n bietjie meer op my gemak en nie so erg gestres nie. Hopelik is hierdie episode ook lekker!”
“Ek is mal oor algemene kennis en om nuwe goed te leer,” het Ané voor die episode gesê.
“ ’n Mens kry nie so baie kompetisies wat ’n mens se algemene kennis toets nie, maar noudat daar een is en boonop nog in my moedertaal, is dít is baie lekker.”
Die ses deelnemers met die meeste punte op die telbord aan die einde van die tiende episode sal na die halfeindronde deurdring waarna die topdrie in die eindronde teen mekaar te staan kom.
Klik hier om episode 1 tot 8 op NW24TV te kyk.
Episode 9 is op 2 Maart om 18:00 op Via, DStv-kanaal 147, te sien.
Episode 9 sal ook van 2 Maart af op Netwerk24 onder NW24TV te sien wees.